১৯৫০ ফিফা বিশ্বকাপ বাছাইপর্ব
১৯৫০ ফিফা বিশ্বকাপের চূড়ান্ত পর্বের ১৬ টি স্থানের জন্য মোট ৩৪ টি দল যোগ্যতা অর্জনের জন্য বাছাইপর্বে অংশগ্রহণ করে। স্বাগতিক হিসাবে ব্রাজিল এবং পূর্ববর্তী চ্যাম্পিয়ন হিসাবে ইতালি সরাসরি চূড়ার্ন্তপর্বে যোগ্যতা অর্জন করে এবং বাবি ১৪ টি স্থানের জন্য বাছাইপর্ব অনুষ্ঠিত হয়। অবশিষ্ট ৩২ টি দলকে ভৌগোলিক বিবেচনার ভিত্তিতে ১০ টি গ্রুপে বিভক্ত করা হয়: গ্রুপ ১ থেকে ৬ - ইউরোপ: চূড়ান্তপর্বে ৭ টি স্থানের জন্য ১৮ টি দেশ (ইস্রায়েল এবং সিরিয়া সহ) প্রতিদ্বন্দ্বিতা করে। গ্রুপ ৭ থেকে ৯ - আমেরিকা: চূড়ান্তপর্বে ৬ টি স্থানের জন্য ১০ টি দেশ প্রতিদ্বন্দ্বিতা করে। গ্রুপ ১০ - এশিয়া: চূড়ান্তপর্বে ১ টি স্থানের জন্য ৪ টি দেশ প্রতিদ্বন্দ্বিতা করে। তবে বাছাইপর্ব শেষে ভারত, স্কটল্যান্ড এবং তুরস্কের নাম প্রত্যাহারের কারণে কেবল ১৩ টি দলই চূড়ান্তপর্বে অংশ নিয়েছিল। মোট ১৯ টি দল কমপক্ষে একটি বাছাইপর্বের ম্যাচ খেলেছে। বাছাইপর্বে মোট ২৬ টি ম্যাচ অনুষ্ঠিত হয় এবং তাতে সর্বমোট ১২১ টি গোল হয় (প্রতি ম্যাচে গড়ে ৪.৬৫ গোল)। নীচে বাছাইপর্বের ম্যাচসমূহের তারিখ এবং ফলাফল তালিকাভুক্ত করা হয়েছে।